text: Eva Österberg
  
  publiceret: 2020-05-07 15:26:40+02:00
  Eva Österberg, f. 1942, svensk historiker. Eva Österberg har været ansat ved universiteterne i Lund og Uppsala siden 1973, fra 1987 professor i Lund. Hun beskæftiger sig særligt med kultur- og socialhistorie i middelalder og tidligmoderne tid, men har også arbejdet med bl.a. landbrugshistorie og kriminalitetshistorie. Hendes forfatterskab tæller bl.a. Crime and Social Control in Medieval and Early Modern Swedish Towns (1988, s.m. Dag Lindström) og Mentalities and Other Realities (1991). Hun har desuden redigeret flere antologier.